**Suplement i Certifikatës për kualifikimin profesional,**

**TERMOHIDRAULIKË, Niveli IV në KSHK, referuar nivelit IV të KEK**

**Individi është i aftë:**

* Tё hartojë një plan-biznesi që lidhet me instalimet termohidraulike;
* Tё kryejё llogaritje ekonomike qё lidhen me instalimet termohidraulike.
* Të kryejë menaxhimin e burimeve njerëzore, materiale dhe financiare gjatë punimeve;
* Të plotësojë dhe përgatisë dokumentacionet për instalimet termohidraulike;
* Të zbatojë bazën ligjore të veprimtarisë në fushën e instalimeve termohidraulike;
* Të zbatojë standardet ndërkombëtare (ISO) e kombëtare në instalimet termohidraulike;
* Të kontrollojë elementet e planorganizimit të kantierit të ndërtimit, skemat e furnizimit të energjisë, ujit dhe telekomunikacionit, punimet përgatitore;
* Të kontrollojë në objekt sistemet e sigurisë dhe mbrojtjes nga zjarri, sistemet e shkarkimeve të ujërave, gazrave, mbetjeve të ngurta etj.
* Të monitorojë zbatimin e teknikave të instalimit të linjave të brendshme të furnizimit me ujë;
* Të monitorojë zbatimin e teknikave të instalimit të linjave të brendshme të shkarkimit;
* Të monitorojë zbatimin e teknikave të shtrimit të linjave të jashtme të ujësjellësit;
* Të monitorojë zbatimin e mënyrave të realizimit të rrjetit të jashtëm të kanalizimeve;
* Të monitorojë zbatimin e teknikave të instalimit të linjave të aspirimit dhe ajrimit;
* Të monitorojë zbatimin e teknikave të instalimit të sistemeve mbrojtëse nga zjarri;
* Të monitorojë zbatimin e teknikave të instalimit të aparaturave, trupave dhe pajisjeve të tjera;
* Të monitorojë zbatimin e teknikave të instalimit të sistemeve të kombinuara;
* Të zbatojë grafikun dhe teknikat e duhura të punimeve, sipas projektit të riparimit;
* Të verifikojë cilësinë e punimeve dhe të plotësojë dokumentacionin teknik të punimeve;
* Të përdorë mjete dhe programe digjitale në instalimet hidraulike dhe termohidraulike;
* Të mirëmbajë mjedisin, instrumentet, veglat, pajisjet dhe materialet e punës;
* Të zbatojë parimet e komunikimit me etikë profesionale;
* Të zbatojë rregullat e sigurisë në punë, dhënies së ndihmës së parë dhe mbrojtjes së mjedisit;

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Termohidraulikë” niveli IV në KSHK, referuar nivelit IV të KEK, e pajis individin me Certifikatën Profesionale të nivelit dhe Suplementin përkatës, të teknik/menaxherit në këtë kualifikim profesional, të cilat njihen në territorin e Republikës së Shqipërisë.

Ky kualifikim i jep individit mundësinë që t`i drejtohet tregut të punës për punësim në sektorin e instalimeve të brendshme hidraulike, të sistemeve të ngrohjes, të sistemeve HVAC (Heat Ventilation and Air Conditioning, Ngrohje Ventilim dhe Ajër i Kondicionuar), të sistemeve termohidraulike me panele diellore, instalimeve të Ujësjellës-Kanalizime, jashtë ndërtesave etj. Gjithashtu, individi mund të vetëpunësohet në kuadrin e një biznesi individual në fushën e instalimeve, shërbimeve dhe tregtimit të elementeve përbërëse dhe sistemeve hidraulike e termohidraulike të mësipërme.

Me përfundimin e arsimimit në kualifikimin profesional “Termohidraulikë”, niveli i IV në KSHK, referuar nivelit IV të KEK, ai/ajo fiton të drejtën e diplomës së “Maturën Shtetërore Profesionale” me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).